Сусветны банк у сярэднетэрміновай перспектыве чакае ў нашай краіне слабага росту каля 2% у год з-за спалучэнняў структурных слабасцяў і пагаршэння ўмоў знешняга гандлю з-за стагнацыі эканомік асноўных гандлёвых партнёраў. Арганізацыя адзначае ўплыў падатковага манёўру а Расіі. Без кампенсацыі за яго рост беларускай эканомікі можа стаць менш 2%, дэфіцыт бягучага рахунку вырасце і спатрэбіцца дадатковая бюджэтная кансалідацыя. З пазітыўных з'яў банк адзначае меры па лібералізацыі, а таксама рост ІКТ-экспарту.